9 Easy Pieces and Other Songs

9 Easy Pieces and Other Songs je debutový štúdiový album slovenského artrockového speváka a skladateľa Ivana Csudaia z roku 1992. Spolupracoval na ňom so svojím dlhoročným hudobným partnerom Martinom Burlasom, ktorého meno je taktiež uvedené na obale. Album pozostáva z dvoch cyklov – 9 Easy Pieces (1991) a Other Songs (1989).

Skladba „The Hunting Muscle“ je remakom jej pôvodnej verzie nachádzajúcej sa na albume Flowers of Exhaustion (1991) skupiny Sleepy Motion, v ktorej Csudai i Burlas v tom čase pôsobili. Nahrávka vyšla vo formátoch LP (dve platne) a CD. Priložený hárok v LP, ako aj buklet v CD obsahujú texty iba k prvej časti albumu (1 – 9).

Názov albumu odkazuje na dielo ruského skladateľa Igora Stravinského Cinq pièces faciles – Five Easy Pieces (1917).

Album v roku 2019 vyšiel bez obsahových zmien v CD-reedícii na značke Divyd. Výtvarná stránka je mierne modifikovaná, buklet má zachované texty a obsahuje úvodnú esej od českého publicistu Josefa Rauvolfa.

Reedícia bola zrealizovaná súbežne s opätovným vydaním Csudaiovho druhého albumu Black and White Dreams tou istou značkou v počte 500 kusov každý, pričom išlo o vôbec prvé reedície jeho hudobných diel. Udalosť sprevádzali propagačné plagáty so sloganom „Reedícia kultových albumov“. Csudai obe reedície prezentoval v spoločnosti estetika Petra Michaloviča na letnom hudobnom festivale Hevhetia ShowCase 2020 v Košiciach.Kamdomesta.sk: Hevhetia ShowCase 2020, [cit. 2020-12-12]. Dostupné onlineK13.sk: Hevhetia ShowCase: Ivan Csudai – prezentácia reedície kultových albumov, [cit. 2020-12-12]. Dostupné online 

 Zoznam skladieb 
9 Easy Pieces
 „The Yellow Heart Mole“ – 5:20
 „Why Don't You Sleep?“ – 4:37
 „The Man Behind Me“ – 5:48
 „Tin Rain“ – 2:10
 „The Milky Age“ – 5:19
 „Fear“ – 3:14
 „The Road, Hanging from the Sky“ – 3:02
 „Echoes of Forgetting“ – 5:48
 „Morning“ – 1:57
Other Songs
„Nine Years“ – 3:09
„The Outsider“ – 2:51
„Phantom Pain“ – 2:42
„The Christmas Child“ – 3:28
„News“ – 1:45
„The Hunting Muscle“ – 4:13
„Face“ – 2:50
„Hanging Point“ – 1:18
„My Wife“ – 5:17
„Coda“ – 3:36

 Skladba č. 19 je inštrumentálna kompozícia

 Autorstvo 
Hudba:
 Ivan Csudai (1 – 6, 8, 9, 11 – 19)
 Ivan Csudai, Martin Burlas (7)
 Martin Burlas (10)
Texty:
 Ivan Csudai (1 – 18)

 Zostava 
 Ivan Csudai – spev, gitara, klavír, čembalo, fúkacia harmonika
 Martin Burlas – spev, gitara, basová gitara, klavír, syntetizátor, sampler, trúbka

 Hosťujúci hráči 
 Peter Zagar – klavír (2, 3, 15)
 Anton Popovič – trúbka (13, 18)
 Jozef Baán – klavír (14), saxofón (19) 

 Výroba 
 Nahrávka: Česko-slovenský rozhlas, Bratislava
 Hudobná réžia: Ivan Csudai, Martin Burlas
 Zvuková réžia: Juraj Štubniak, Ľubomír Války
 Mixáž: Juraj Štubniak, Ľubomír Války
 Návrh obalu a dizajn: Ivan Csudai
 Fotografie: Ján Pečeňák
 Vydavateľstvo: Tlis / Zoon Records, Divyd (reedícia 2019)
 Katalógové číslo: TLIS 003 2LP (LP), TLIS 003 CD (CD), DI1-028-2 (CD 2019)

 Pozri aj 
 Zoznam piesní Ivana Csudaia

 Referencie 

 Externé odkazy 
 Predný obal
 Recenzia albumu na Zoonrecords.com
 Recenzia albumu na Zoonrecords.com
 Recenzia albumu na Zoonrecords.com
 Recenzia albumu na Zoonrecords.com
 Recenzia albumu na Rozhlas.cz
 The Christmas Child – zvuková ukážka na Youtube.com

Kategória:Albumy Ivana Csudaia
Kategória:Hudobné albumy z 1992
Kategória:Debutové albumy